**Ханна Хірш-Паўлі** (шведск.: Hanna Hirsch Pauli; 13 студзеня 1864, Стакгольм — 29 снежня 1940, Сольна) — шведская мастачка-партрэтыстка.

Біяграфія
---------

Ханна Хірш-Паўлі нарадзілася 13 студзеня 1864 года ў Стакгольме ў сям'і музычнага выдаўца Абрагама Хірша, яе дзядзька — Адольф Хірш быў мастаком-пейзажыстам. Жывапіс дзяўчынка стала вывучаць з дванаццаці гадоў.

З дзяцінства Ханна сябравала з Евай Боніер, яны разам вырашылі стаць мастачкамі. Разам вучыліся спачатку ў мастацкай Школе для жанчын у Аўгуста Мальмстрэма, куды Ханна паступіла ў 1880 годзе. 

Праз год Ханна была прынятая ў Шведскую Каралеўскую Акадэмію мастацтваў у Стакгольме, дзе таксама вучылася разам з Боніер. Іх аднакурсніцай была таксама Карын Берг, якая ў той час была жонкай Карла Ларсана.

У 1885 Ханна за карціну «Пад лямпай» атрымала ў Каралеўскай акадэміі залаты медаль і стыпендыю для працягу вучобы за мяжой. Увосень гэтага ж года Ханна ў кампаніі з сяброўкай Евай адправілася ў Парыж, дзе яны паступілі ў Акадэмію Каларосі. Там яна вучылася з 1885 па 1887 год у майстэрні Паскаля Данье-Бювера і Рафаэля Коліна. У 1886 годзе ў Барбізоне пазнаёмілася са сваім будучым мужам, мастаком Георгам Паўлі.

У 1887 годзе яны пажаніліся, а мядовы месяц правялі ў Італіі. У 1889 годзе на Сусветнай выставе ў Парыжы Ханна Хірш-Паўлі атрымала медаль за сваю працу «Сябры».

У 1905 годзе Ханна і Георг пабудавалі вілу ў муніцыпалітэце Нака. У сям'і было трое дзяцей: Торстэн, які нарадзіўся ў 1889 годзе, Георг (1891) і Рут (1896). У 1940 годзе яе сын Георг і яго жонка Ліза загінулі ў аўтамабільнай катастрофе. 

За сваё творчае жыццё мастачка Ханна Хірш-Паўлі стварыла шэраг партрэтаў мастакоў і пісьменнікаў, якія ўваходзяць у кола яе сяброў і сяброў яе мужа. Сярод іх - жывапісец Карл Нордстрэм, пісьменнік Вернер фон Хейдэнстам, пісьменніца Сельма Лагерлёф (1932, Нацыянальны музей), групавы партрэт «Сябры» (1907, Нацыянальны музей), на якім таксама намаляваная пісьменніца Элен Кей.

У 1935 годзе муж і жонка Георг і Ханна Паўлі падарылі калекцыю карцін мастацкаму музею горада Ёнчэпінга. 

Ханна Хірш-Паўлі памерла 29 снежня 1940 года.

Зараз творы мастачкі знаходзяцца ў Мастацкім музеі горада Ёнчэпінга, Нацыянальным музеі Швецыі, у мастацкім музеі Гётэбарга, у прыватнай калекцыі твораў мастацтва сям'і Боніер.

Адна з вуліц на паўднёвым захадзе Стакгольма названая ў гонар мастачкі - вуліца Ханны Паўлі. У гэтым раёне горада шмат іншых вуліц таксама названыя ў гонар вядомых жанчын першай паловы ХХ стагоддзя.

Галерэя
-------

* Партрэт мастачкі Вені Солдан, 1887.Партрэт мастачкі Вені Солдан, 1887.
* Герда, 1891Герда, 1891
* Сябры, 1885Сябры, 1885
* Партрэт Джорджа Паўлі, 1910Партрэт Джорджа Паўлі, 1910
* Вернер фон Хейдэнстам, 1896Вернер фон Хейдэнстам, 1896
* Час сняданку. 1887 г. Нацыянальны музей Швецыі, Стакгольм*Час сняданку*. 1887 г. Нацыянальны музей Швецыі, Стакгольм

Літаратура
----------

* Gynning, Margareta: "Pauli, Hanna", Svenskt biografiskt lexikon, 28, pp. 746–749
* Gynning, Margareta: Det ambivalenta perspektivet: Eva Bonnier och Hanna Hirsch-Pauli i 1880-talets konstliv, Stockholm: Bonnier, (Diss. Uppsala University), 1999.
* Hansen, Vibeke Waallann, Women Artists in Paris 1850-1900, p. 76-77.

Зноскі
------

1. 1 2 3 4 5 6 7  Hanna Pauli — 1917.<a href='https://wikidata.org/wiki/Track:Q379406'></a><a href='https://wikidata.org/wiki/Track:Q1724971'></a>
2. 1 2  18640113 Pauli f. Hirsch // Swedish death index Праверана 27 красавіка 2018.<a href='https://wikidata.org/wiki/Track:Q10686079'></a>
3. 1 2  Hanna, f. 1864 i Stockholm // Swedish Census 1880 — Riksarkivet. Праверана 27 красавіка 2018.<a href='https://wikidata.org/wiki/Track:Q1724971'></a><a href='https://wikidata.org/wiki/Track:Q49213654'></a>
4. ↑  Hanna Pauli // RKDartists Праверана 9 кастрычніка 2017.<a href='https://wikidata.org/wiki/Track:Q17299517'></a>
5. 1 2  Nacka kyrkoarkiv, Död- och begravningsböcker, SE/SSA/1542/F I/6 (1938-1949), bildid: 00023286\_00039 Праверана 21 лютага 2020.<a href='https://wikidata.org/wiki/Track:Q64166606'></a><a href='https://wikidata.org/wiki/Track:Q10478639'></a>
6. ↑  artist list of the National Museum of Sweden — 2016. Праверана 27 лютага 2016.<a href='https://wikidata.org/wiki/Track:Q16323066'></a><a href='https://wikidata.org/wiki/Track:Q22681075'></a>
7. ↑  Hanna Pauli Праверана 19 лютага 2020.
8. 1 2  HANNA (HIRSCH) PAULI - Clark Art Institute.
9. 1 2  Artist list of the National Museum of Sweden — 2016.

|  |  |
| --- | --- |
| ⚙️   Тэматычныя сайты | Filmportal · RKDartists |
| Слоўнікі і энцыклапедыі | Вялікая нарвежская · Шведскі біяграфічны |
| Генеалогія і некрапалістыка | Geni.com |
| 

| Нарматыўны кантроль |
| --- |
| BIBSYS: 2060539 · BNF: 14522427m · GND: 120724162 · ISNI: 0000 0000 8354 5196 · LCCN: n98107033 · NTA: 202485226 · NUKAT: n2017175933 · LIBRIS: 203663 · SUDOC: 253207770 · VIAF: 700149198206874940003 · ULAN: 500064215 |

 |